10. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 78804/Ι.845 της 13/27 Δεκ. 1960 (ΦΕΚ Β΄ 510) Περί υπαγωγής εις την ασφάλισιν του Ι.Κ.Α. κατηγοριών τινών αυτοτελώς εργαζομένων οικονομικώς ασθενών. Έχοντες υπ’ όψει: 1)Τας διατάξεις της παρ. 3 του άρθρ. 2 του Α.Ν. 1846/51 «περί κοινωνικών ασφαλίσεων». 2)Τας διατάξεις του δια του υπ’ αριθ. 28899/Ι.297/28.7.60 αποφάσεων ημών εγκριθέντος κανονισμού περί τρόπου ασφαλίσεως εις το Ι.Κ.Α. των αυτοτελώς εργαζομένων και ενίων κατηγοριών προσώπων εκ των παρεχόντων εργασίαν προς μη σταθερόν εργοδότην ή προς πλείονας εργοδότας. 3)Την υπ’ αριθ. 393 από 15.11.60 απόφασιν του Διοικητικού Συμβουλίου του Ιδρύματος Κοινωνικών Ασφαλίσεων υποβληθείσαν ημίν δια της υπ’ αριθ. 8901/5.12.60 αναφοράς του Ιδρύματος, αποφασίζομεν. Την συμφώνως προς την ανωτέρω απόφασιν του Διοικητικού Συμβουλίου του Ιδρύματος Κοινωνικών Ασφαλίσεων υπαγωγήν εις την ασφάλισιν του Ιδρύματος δι’ άπαντας τους κλάδους ταύτης κατά τας διατάξεις του κανονισμού «περί τρόπου ασφαλίσεως εις το Ι.Κ.Α. των αυτοτελώς εργαζομένων και ενίων κατηγοριών προσώπων εκ των παρεχόντων εργασίαν προς μη σταθερόν εργοδότην ή προς πλείονας εργοδότας των κάτωθι κατηγοριών προσώπων πληρούντων τας οικείας προϋποθέσεις: α)Των πλανοδίων και υπαιθρίων μικροπωλητών. β)Των πλανοδίων και υπαιθρίων στιλβωτών υποδημάτων. γ)Των πλανοδίων και υπαιθρίων φωτογράφων. δ)Των αμαξοκαρραγωγέων και  ε)Των αυτοτελώς ή συνεταιριστικώς εργαζομένων αλιεργατών και ιχθυεργατών. Η παρούσα δημοσιευθήτω δια της Εφημερίδος της Κυβερνήσεως. 